Fartbana
**Fotballaget Fart** (stiftet i 1934) er et fotballag fra Hamar. Kampene spilles på Fartbana, som ligger på Slemsrud i Øvre Vang, cirka ti kilometer nordøst for Hamar sentrum.

Kvinnelaget
-----------

Fart har et kvinnelag i 1. divisjon. Det rykket opp i 2003, fordi laget har lykkes ved å samle de beste lokale jentespillerne, og er det eneste topplaget i Innlandet. Fra 2004 til 2007 spilte Fart uavbrutt i 1. divisjon. I 2006 greide ikke Fart å kvalifisere seg til fortsatt spill i 1. divisjon, men fordi Liungen trakk seg fra 1. divisjon ble Fart spurt om de ville fortsette i 1. divisjon. Året etter vant laget ligaen med 32 poeng, og rykket opp til Toppserien. Toppserieoppholdet ble kort og brutalt for Fart, som bare fikk ett poeng med seg fra oppholdet, en uavgjort hjemme mot Klepp takket være et hat-trick av Inger Helene Hafsahl Karset. Sesongen 2009 var Fart med i opprykksstriden fram til slutt, men etter uavgjort mot Alta i nest siste serierunde, ble begge lagene forbigått av Donn, som endte poenget foran Fart.

Fart har rykket opp to ganger til fra 1. divisjon, i 2011 og 2018. Toppseriesesongen 2012 endte med 22 tap på 22 kamper, som pr. 2018 fortsatt er rekord for svakeste sesong i Toppserien. 3. august 2019 vant Fart over Stabæk og tok dermed sin første seier i Toppserien i sin 55. kamp.

Herrelaget
----------

Farts A-lag for herrer spiller i 4. divisjon. Fram til og med 2006-sesongen var Farts herrer det laget i Indre Østland Fotballkrets som hadde spilt lengst sammenhengende i 3. divisjon. Etter nedrykket til 4. divisjon slo A-lagene til Fart og Vang Fotballag seg sammen under navnet Fart-Vang foran 2007-sesongen. Samarbeidslaget rykket rett opp igjen til 3. divisjon, og det var på forhånd avtalt at ved et eventuelt opprykk var det Fart som skulle ha plassen i 3. divisjon. Dessverre ble det igjen nedrykk, og laget har spilt de siste to sesongene i 4. divisjon.

I 2010-sesongen var det lenge hard konkurranse om den ene opprykksplassen til 3. divisjon mellom Fart og Trysil. Trysil vant imidlertid begge de to internkampene lagene i mellom, og da var også opprykket avklart.

Ridabu IL blir sett på som Farts erkerivdal, mye på grunn av klubbenes geografiske beliggenhet i Vang.

Supporterklubben heter Grævlingberget.

Breddefotball
-------------

Fart har 24 lag på yngres nivå. Spillerne er for det meste fra Øvre Vang og Ingeberg.

Kjente spillere og trenere
--------------------------

Den mest kjente spilleren som har spilt for Fart er Thorstein Helstad, som forlot klubben før 1995-sesongen for å spille for HamKam. Han debuterte på A-laget som 16-åring.

Kristin Bekkevold var med da kvinnelandslaget tok gull i sommer-OL 2000. Etter flere år i Fart-trøya, spilte hun en årrekke for Asker Fotball. Etter oppholdet i Asker vendte hun tilbake til Fart, men trappet så ned satsingen og gikk til Brumunddal.

Lene Bredesen spilte i Fart før hun dro til Trondheims-Ørn i 2006. Lene har bestemt seg for å gi seg i Trondheims-Ørn etter 2010-sesongen, og avsluttet Trondheimsoppholdet med å spille cupfinale (tap 7-0 for Røa). Hvor Lene skal spille i 2011-sesongen er foreløpig ikke avklart; det kan bli Fart eller en Toppserieklubb på Østlandet.

Marius A. Overmo, June Holter m.fl. har aldersbestemte landskamper, og spiller / har spilt for klubben.

Tor Arne Granerud har tidligere trent klubben.

Referanser
----------

1. ↑  Farts damer rykker ned til 2. divisjon Arkivert 7. august 2012 hos Wayback Machine. - fra flfart.no 21. oktober 2006.
2. ↑  Fart tilbake i 1. divisjon? Arkivert 7. august 2012 hos Wayback Machine. - fra flfart.no 1. mars 2007.
3. ↑  Endelig tabell for 1. divisjon fotball for kvinner 2007 - fra Speaker.no, besøkt 7. oktober 2007.

Eksterne lenker
---------------

* Offisielt nettsted Rediger på Wikidata

| * v
* d
* r
Kvinnelag i Indre Østland Fotballkrets 2024 |
| --- |
| Nasjonale serier ifotball for kvinner(2024) | 

|  |  |
| --- | --- |
| Toppserien | – |
| 1. divisjon | – |
| 2. divisjon | 
* HamKam
* Kongsvinger

 |

 | Norges flaggInnlandet  |
| Regionale serierfotball for kvinner(2024) | 

|  |  |
| --- | --- |
| 3. divisjon | 
* Brumunddal
* Elverum
* Ottestad/HamKam 2
* Raufoss
* Storhamar

 |
| 4. divisjon | 
* Løten
* Nordre Land/Torpa
* Fron Fotball/Otta/Lom
* Fart
* Kongsvinger 2
* Lillehammer
* Nordre Trysil/Trysil
* Raufoss 2/Vind
* Skreia
* Stange
* Valdres
* Vang FL

 |
| 5. divisjon | 
* Biri
* Brumunddal 2
* Dombås/Lesja/Lesjaskog
* Elverum 2
* Follebu
* Faaberg
* Gran
* Kjellmyra/Vaaler/Flisa
* Kolbu/KK
* Lillehammer 2
* Lunner/Harestua/Grua
* Otta 2/Fron Fotball 2/Vågå/Lom 2
* Ottestad 2
* Ridabu/Furnes
* Romedal
* Roterud
* Stange 2
* Vang FL 2
* Vardal

 |

 |

| * v
* d
* r
Idrett i Hamar |
| --- |
| Fleridrettslag | Hamar Idrettslag (fotball, bandy) • Hamar Skiklubb • Hamarkameratene • Ridabu Idrettslag • Storhamar Idrettslag (fotball, håndball, ishockey, kunstløp) | Hamars kommunevåpen |
| Særidrettslag | Ajer Innebandyklubb • Briskebyen Bowlingklubb • Fotballaget Fart • Hamar Judoklubb • Hamar Ruins • Hamar Skateklubb • Hamar Taekwondoklubb • Hamar Volleyballklubb • Hwa Rang Hamar • MBK Domkirkeodden • NMK Hamar • Vang Fotballag • Vang Skiløperforening |
| Idrettsanlegg | Ankerskogen svømmehall • Black River Park • Boligpartner Arena • Briskeby gressbane • Børstad idrettspark • Børstad kunstgress • (Hamar stadion) • Lierberget hoppsenter • Hamar OL-Amfi • Prestrudbana • Prestrudhallen • Storhamar Ishall • Vang gras • Vikingskipet |